کوئٹہ (آ ن لائن)حکومت بلوچستان 15 اگست آن مچ آ صوبہ نا سرکاری ہسپتال آتا او پی ڈی تے ملنگ نا پڑو کرے۔ محکمہ جانجوڑی نا جاری کروک آ نوٹیفکیشن نا رداٹ حکومت بلوچستان 15 اگست 2020 یعنی شنبے آن کل بلوچستان نا سرکاری ہسپتال آتا او-پی-ڈی تے ملنگ نا پڑو کرے۔ سرکاری ھسپتال آتا او پی ڈیک کورونا وائرس نا رکھی گام گیج و ایس او پی تے مون آ تخسا ملنگک۔ یات سلے کہ حکومت بلوچستان نا کنڈآن بنجائی حکومت نا لاک ڈاﺅن نا چٹفنگ نا پڑو آن پد صوبہ ٹی دکان، مارکیٹ نا ٹائمنگ آ خلوک آ پابندی تے ہم چٹفنگانے۔
